Katrin Glatz Brubakk

Katrin Glatz Brubakk (født 1970) er en norsk barnepsykolog, universitetslektor ved NTNU og feltarbeider for blant annet Leger Uten Grenser. 

Brubakk har jobbet for og med mennesker på flukt i Kongo, Egypt, Hellas, på redningsskip i Middelhavet og i Libanon i en årrekke. I tillegg driver hun kampanje- og opplysningsarbeid om livsvilkårene for barn på flukt.

Brubakk bruker sin fagkompetanse til både konkret hjelpearbeid for å bedre flyktningers mentale helse, og til engasjere og opplyse om hvordan flukt og betingelser i flyktningeleire påvirker psykisk helse på kort og lang sikt.
Hun er initiativtaker til kampanje-gruppen «Moriabevegelsen – for barn på flukt» som i en årrekke gjennom informasjon, mobilisering og aksjoner har fått lidelsene for barn på flukt frem i lyset. Gruppen stod bak mobiliseringen av mennesker fra Finnmark til Lindesnes som bidro til å samle inn 7500 par sko til barna i Moria i 2020. Like mange som barn som det bodde i leiren. Kunstnere, kulturpersonligheter, biskoper og tidligere statsråder støttet opp om kravet «Evakuer barna fra Moria».

Brubakk er en foredragsholder om tema barn på flukt, traumer, traumesensitiv omsorg og aktivisme. I tillegg har hun skrevet en rekke kronikker om tema. Hun har siden 2017 vært medlem av Norsk Psykologforenings Menneskerettighetsutvalg.

Brubakk ble i 2023 tildelt Fjellbuprisen, og juryen begrunnet tildelingen med at hun i biskop Arne Fjellbus ånd, gjennom sitt mot og klarsyn, har bidratt til å rette oppmerksomhet mot og bevisstgjøre betydningen av kristne og humanistiske verdier i samfunns- og kulturliv. Hun har to ganger vært finalist til utmerkelsen Årets Trønder (2020 og 2021), nominert til Redd Barnas Rettighetspris i 2020 og innlemmet i «Wall of Feminism» i 2021 for sitt arbeid med rettigheter for barn på flukt. Før hun utdannet seg som psykolog, arbeidet Brubakk i Redd Barna, Amnesty, Greenpeace og som journalist blant annet i NRK og i Adresseavisen.

Brubakk ga i 2023 boka Moria. På innsiden av Europas største flyktningleir (Forlaget Press) sammen med journalist Guro Kulset Merakerås.

Referanser

Eksterne lenker 
https://www.nrk.no/urix/xl/nar-mensen-blir-et-problem-1.15860385
https://www.facebook.com/moriabevegelsen
https://www.feministhuset.no/wall-of-feminism/katrin-glatz-brubakk
https://legerutengrenser.no/feltblogg/barnepsykolog-katrin-glatz-brubakk-moria-flyktningleir-2019
https://www.aftenposten.no/brandstudio/feature/v/legerutengrenser/koronatiltakenes_konsekvenser/
https://tidsskriftet.no/profil/katrin-glatz-brubakk
https://www.midtnorskdebatt.no/meninger/i/Qyv6JV/ett-ar-siden-moria-brant-hapet-henger-na-i-en-tynn-trad
https://www.aftenposten.no/meninger/debatt/i/EpoE0l/hvorfor-skal-vi-bry-oss-om-moria
https://www.nrk.no/ytring/har-vi-ikke-flyktninger-lenger_-1.14726718

Norske psykologer
Vitenskapelig ansatte ved NTNU